Naisteliiga esimese nädalaga olen väga rahul, tänaseks on liitunuid 22 ja see on meie oludes esimese korra kohta päris hea number ma arvan.  Isegi juhul, kui enam mitte keegi järgnevatel turniiridel rahadesse ei jõua, on  finaalis 4 naist. Samas pole keegi teinud veel ületamatut supertulemust ning seega saavad kõik järgmisesse nädalasse minna täis lootust teha esimesena midagi päris suurt.  Ise mängisin turniirid kaasa kõigil 4 päeval, mil sai liigamänge teha, lisaks veel ka eile ja täna.  Saatusenöögina sattus cashimine just sellele päevale, mil see liigas arvesse ei lähe. Tänase 210. koha eest sain 47,92$ - seega ei katnud veel sissemakseteks kulunud 55, kuid sain olulise osa siiski tagasi. Ja olen üks neist, kes  lähen lootusrikkalt järgmisesse nädalasse!  Teine turniir, mida ma siin nüüd pea igapäevaselt olen mängima hakanud, on Unibetis kell 23.45 algav igapäevane €5 PL Razz 2nd Chance. See on huvitav turniir, mida satub igal õhtul lisaks regulaarsetele tegelastele mängima käputäis selliseid, kellel pole aimugi, mis mäng see razz on, ning kes näivad üllatuvat, et maja pole poti võitmiseks piisavalt hää kaart. Sel turniiril olen rahadesse tulnud 7-st mängitud korrast 3. Kahjuks ei ole veel õnnestunud seda kõige  magusamat ehk esimest kohta saada, aga loodetavasti juhtub seegi juba lähiajal. Hetkel küll olen 5 hulgast 5. kohal.